[Foto’s] Pa en baba sterf in N3-ongeluk | Maroela Media
Die ongeluk op 5 Januarie 2016 in Harrismith Foto: Netcare 911
ŉ Pa en ŉ baba is Dinsdagaand in ŉ ongeluk op die N3, ongeveer 20 km buite Harrismith in die rigting van Warden in die Vrystaat, oorlede.
“Paramedici is ontbied na die ongeluk tussen drie motors en ŉ vragmotor,” het Chris Botha, woordvoerder van Netcare 911, gesê. “Een van die motors het glo voor aankomende verkeer beland en ŉ ander motor getref voor dit die vragmotor en nog ŉ motor getref het.”
Een van die motors en die vragmotor het aan die brand geslaan. “Die pa en baba was in die motor wat aan die brand geslaan het,” het Botha bygevoeg. “Hulle het ongelukkig al twee aan hul beserings beswyk. Die ma het wonderbaarlik uit die vlamme ontsnap, maar sy het ernstige beserings opgedoen.”
ŉ Vrou in ŉ tweede motor het geringe beserings opgedoen.
Paramedici het die beseerde persone op die toneel gestabiliseer voordat hulle na ŉ hospitaal in Harrismith geneem is vir verdere behandeling.
Die pad is in alle rigtings gesluit totdat die ondersoek afgehandel is.
‘Werklike matriekslaagsyfer is minder as 36%’ – AfriForum
O my simpatie gaan aan die familie. Sp jammer
Ag siestog dat die vroutjie nou haar man en Babba verloor siestog dit is baie hartseer RIP xxx
Dit moet ‘n verskriklike dood wees. Hopelik was albei reeds dood toe die motors begin brand het.
Dis vir my opmerkend hoeveel motors begin brand na ongelukke. Jare terug het dit net nie gebeur nie. Is moderne tegnologie besig om mense letter dood te maak? Al die rekenaar komponente, slim enjins (kan nie aan ‘n ander word dink nie) – is dit die moeite werd?
Sjoe dis bitter hartseer! RIV my hart breek vir die vrou wat haar man en babatjie so tragies verloor het.
Is dit regtig nodig om foti’s van die brandende motor te wys? Is die artikel nie vanselfsprekend en grusaam genoeg nie. Eers die drywende lyk nou die brandende motor. Is Maroela sensasie jagters?
Geen gevoel vir naasbestaandes?